28/04/2021 | Administración LocalMunicipal
Paderne
Expediente de investigación de oficio

ANUNCIO Que o Pleno do Concello de Paderne, en sesión realizada o día vinte seis de xaneiro de dous vinte un, adoptou o acordo que se transcribe. “2.–INICIO EXPEDIENTE INVESTIGACIÓN DE OFICIO. Polo Sr. alcalde sométese a aprobación plenaria a seguinte proposta de Alcaldía de data 21/01/2021 e que estivo debidamente exposta, e pola cal: “PROPOSTA PARA ACORDO PLENARIO D. César Longo Queijo, alcalde do Concello de Paderne, pola presente propón ao Pleno do Concello de Paderne a adopción do seguinte acordo que se transcribe: Tendo entrada escrito con rexistro 202000000000135, 202000000000348, 202000000000370 e 202000000000403 presentados por D.ª Noelia Romay Pereiro, con NIF XXXXXXXXX, onde se pon de manifesto a existencia dun camiño con aparencia de uso público non inventariado no Inventario de Bens e Vías municipais, que se sitúa entre 3 parcelas catastrais, a saber: 15065A50405116, 15065A50405117 e 15065A50405118. En virtude da Providencia da Alcaldía do 14/08/2020 e 04/11/2020 iniciáronse os trámites para o exercicio da potestade de investigación por parte desta entidade local en orde a determinar a titularidade pública do referido inmoble, no expediente número 2020/X999/000283. O secretario municipal con data de 25/11/2020 procedeu a emitir informe sobre a lexislación aplicable e o procedemento a seguir. Obra informe técnico por parte do arquitecto ao servizo do Concello de Paderne, D. Duberney Alexandru Claudiu Stefanska Piret onde se identifica o mesmo. Obra informe técnico con levantamento topográfico, co rexistro de entrada no Concello de Paderne n.º 202199900000018 de 18/01/2021 elaborado por D. José Antonio García Couceiro, arquitecto técnico A Coruña, col.1008, polo que se describe o camiño cunha superficie total de 397 m 2, cun ancho medio pavimentado de 3,30 m. De conformidade co disposto nos artigos 44 e ss do Real Decreto 1372/1986, do 13 de xuño, polo que se aproba o Regulamento de Bens das Entidades Locais, o Pleno do Concello de Paderne ACORDA: PRIMEIRO.–Aprobar o inicio do expediente de investigación de bens do inmoble descrito, como viario situado entre 3 parcelas catastrais, a saber: 15065A50405116, 15065A50405117 e 15065A50405118 desta localidade, segundo os informes obrantes no expediente a efectos de comprobar a titularidade pública do mesmo seguindo o procedemento establecido na precitada lexislación. SEGUNDO.–Publicar o presente acordo no Boletín oficial da provincia da Coruña e durante o prazo de quince días no taboleiro de anuncios deste Concello con expresión das características que permiten identificar o ben investigado, así como notificación individual ás 3 parcelas afectadas. TERCEIRO.–Facultar aos interesados para que poidan presentar as alegacións que estimen oportunas acompañando todos os documentos en que funden as mesmas durante o prazo dun mes, contado desde o día seguinte ao que deba darse por terminada a publicación dos anuncios no taboleiro da Corporación. CUARTO.–Dar traslado á Administración estatal e autonómica, para que estas, no seu caso, poidan facer valer os seus dereitos e alegar o procedente. QUINTO.–Facultar á Alcaldía-Presidencia para a realización de cantas actuacións sexan precisas na execución do presente acordo. SEXTO.–Notificar o presente acordo á parte interesada no expediente, e dar traslado do mesmo ao departamento municipal encargado de bens e patrimonio, e á Secretaría municipal.” Paderne, a 22 de abril de 2021. O ALCALDE-PRESIDENTE CÉSAR LONGO QUEIJO